Uned 108: Galwedigaethau gwaith coed

# Taflen waith 14: Offer pŵer a ddefnyddir gan seiri coed (tiwtor)

1. Nodwch un defnydd ar gyfer pob un o’r mathau o lafnau llif gron sydd wedi’u rhestru.

|  |  |
| --- | --- |
| **Math o lafn:** | **Defnyddiau:** |
| Dant bachyn negatif | Pob defnydd trawstorri. Rhaid defnyddio’r math hwn o lafn mewn llif trawstorri/rheiddiol/torri, i atal cipio, a allai arwain at ddamwain |
| Llafn bachyn positif | Mae’n cael ei ddefnyddio ar gyfer pob gweithred rwygo gan fod y math hwn o fachyn yn dal y deunydd sy'n cael ei dorri ar y bwrdd llifio. |

1. Nodwch sut i ddefnyddio pob un o'r offer pŵer a restrir.

|  |  |
| --- | --- |
| **Math o lif:** | **Defnyddiau:** |
| Llif trac | Mae’n cael ei ddefnyddio i dorri llinell yn gywir, yn enwedig ar gyfer toriadau ar ongl, pan nad oes modd defnyddio’r ffens. |
| Llif meitrog gyfansawdd | Mae hon yn llif amlbwrpas iawn, y gellir ei defnyddio i dorri pren i’w hyd, torri meitrau a thorri ongl gyfansawdd ar gyfer cydrannau toi. |
| Herclif | Mae’n cael ei ddefnyddio ar gyfer torri agorfa mewn unrhyw fwrdd, byddai enghreifftiau o hyn yn cynnwys sinciau, offer neu dorri o amgylch rhediadau gwasanaeth. |

1. Nodwch sut i gynnal a chadw pob un o'r offer pŵer a restrir.

|  |  |
| --- | --- |
| **Offer pŵer** | **Angen gwaith cynnal a chadw** |
| Herclifiau | Mae gan herclifiau nifer o rannau sydd angen eu cynnal a’u cadw a’u disodli/glanhau, i sicrhau eu bod yn gweithio’n effeithiol, gan gynnwys y gard ysgyrioni, tarian persbecs, llafn y llif a’r gwadn plastig meddal.  Bydd angen glanhau pob rhan sy’n symud a’i iro o bryd i’w gilydd. |
| Llwybrwyr | Dim ond os yw’r colofnau plymio a’r bariau ffensio’n cael eu cadw’n rhydd i symud y mae llwybryddion plymiad yn gweithio’n effeithiol, felly mae’n hanfodol eu bod yn cael eu glanhau a’u hiro’n rheolaidd. Torwyr TCT sydd gan y rhan fwyaf o’r torwyr llwybrau, felly maent yn para ond mae angen eu hanfon i ffwrdd i’w hogi er mwyn eu cadw i weithio’n effeithlon. |
| Llifiau torri | Llwch yw’r prif reswm pam nad yw’r peiriant hwn yn gweithio ar ei orau ynghyd â llafn siarp. Bydd eu glanhau a’u hiro’n rheolaidd yn talu ar ei ganfed. |
| Plaenwyr | Resin yn casglu o amgylch y bloc torrwr crwn yw’r brif broblem ynghyd â bod yr haearn yn siarp. Mae’n werth prynu hylif glanhau resin i gadw’r bloc torrwr yn lân, yn hytrach na cheisio crafu’r resin i ffwrdd. Mae modd gwrthdroi’r rhan fwyaf o’r torwyr a dylid cael rhai newydd yn eu lle’n rheolaidd a pheidio â’u gadael nes eu bod yn finiog neu fod ganddynt fylchau rhwng yr ochrau. |
| Sandwyr | Gan mai dim ond llwch sy’n cael ei gynhyrchu gan sandwyr, dyma’r broblem fwyaf sy’n galw am waith echdynnu effeithiol a gwaith glanhau rheolaidd. Mae’r broblem hon yn aml yn gwaethygu pan na ddefnyddir dalennau sgraffiniol tyllog, gan fod hyn yn cyfyngu ar effaith y broses echdynnu. Mae’n bosibl ymestyn oes y graean sgraffiniol drwy ddefnyddio blociau glanhau dalennau sgraffiniol. |